## Mengatasi Kemiskinan
Melalui Zakat di Malaysia:

## Kajian Terhadap Tiga Faktor Yang
Mempengaruhinya
Muhammad Syukri Salleh 1 Pusat Kajian Pengurusan Pembangunan Islam (ISDEV) Universiti Sains Malaysia syukri54@gmail.com
Abstrak: Zakat diyakini dapat mengatasi masalah kemiskinan, tetapi pertanyaannya, kenapa kemiskinan di kalangan umat Islam sekarang masih ada? Menurut The Nation (29 Julai 2014), dari 1.7 milyar orang miskin di dunia pada tahun 2011, 44 peratus tinggal di negara-negara Muslim. Apakah kenyataan ini karena zakat tidak berfungsi hingga kemiskinan masih ada dikalangan umat Islam dan negara-negara Muslim pada umumnya? Makalah ini meneliti tentang masalah kemiskinan dengan focus kepada tiga kenyataan yang terkaitan dengan
1 Profesor Muhammad Syukri Salleh ialah Profesor Pengurusan Pembangunan Islam dan Pengarah, Pusat Kajian Pengurusan Pembangunan Islam (ISDEV) di Universiti Sains Malaysia, Pulau Pinang. Beliau merakamkan ucapan terima kasih kepada Pegawai Penyelidik ISDEV Dr Radieah Mohd Nor kerana membantu mencari bahan-bahan rujukan untuk makalah ini dan kepada Universiti Sains Malaysia kerana memberi geran Research University Team (RUT) sehingga dapat makalah ini dihasilkan sebagai sebahagian daripada hasil kajian yang lebih besar berkaitan Pembangunan Berteraskan Islam.
390 Mengatasi Kemiskinan Melalui Zakat di Malaysia.....
Media Syariah, Vol. XVI No. 2  Desember 2014
zakat dan kemiskinan. Tiga kenyataan tersebut ialah sifat zakat, struktur pengelolaan zakat, dan ukuran kemiskinan yang menjadi standard. Ketiga hal ini dinyakini merupakan faktor yang dapat menjadi persoalan dalam mengatasi kemiskinan melalui zakat.
Kata kunci : Pengurusan Kemiskinan, Ukuran Kemiskinan, Zakat dan Pengurusan Kemiskinan, Realiti Zakat
Abstract: Zakat is believed to be addressing the problem of poverty, but why poverty among Muslims is still high? According to The Nation (July, 29, 2014), rather than the 1.7 billion poor people in the world in the year 2011, 44 percent thereof living in Muslim countries. What realities which are not subjected to the control of up to present zakat poverty among Muslims in Muslim countries are still not able to overcome? This paper examines this issue with three realities that has association with charity and poverty. The Three realities are that the nature of zakat, zakat pentadbiran structure, and the poverty measure used. Third-three is believed to reality is a factor that should be restraint in the care of poverty through zakat. Almost all the argument in this paper is based on the experience in Malaysia.
Keywords: poverty measurement, Islamic alms, Zakat reality

## PENDAHULUAN
Makalah ini bermaksud untuk meneliti tiga realitas penting yang ada kaitan dengan zakat dan kemiskinan. Pertama ialah realitas sifat zakat dan hubungannya dengan tanggungjawab negara; kedua, realitas struktur pengelolaan zakat saat ini dalam konteks pengentasan kemiskinan; dan ketiga, realitas standard kemiskinan yang dipakai dalam mengurus kemiskinan sekarang.
Penelitian ini berdasarkan kepada keyakinan bahwa zakat merupakan factor yang dapat digunakan dalam mengurangi kemiskinan, tetapi pengetahuan terhadap ketiga realitas ini sangat diperlukan agar cita-cita terhadap zakat tidak melebihi daripada realitas
Media Syariah, Vol. XVI No. 2  Desember 2014
yang ada, dan zakat tidak menjadi “terdakwa” apabila kemiskinan tidak dapat dihapuskan sepenuhnya. Sebaliknya, kesadaran terhadap ketiga kenyataan ini dapat membawa kepada formulasi strategi pelaksanaan pengetasan kemiskinan melalui zakat yang lebih dinamis.
Untuk menjawab hal ini, artikel ini diawali dengan mendiskusikan tentang sifat zakat itu sendiri dan implikasinya terhadap pengentasan kemiskinan. Kemudian dilanjutkan dengan diskusi tentang struktur pengelolaan zakat pada saat ini,  khususnya tentang kedudukan zakat dan Baitul Mal dan hubungannya dengan sistem pengelolaan dan kewanangan Negara Malaysia. Terakhir, diskusi tentang standard atau ukuran kemiskinan yang masih terikat dengan ukuran kemiskinan konvensional.

## HAKIKAT SIFAT ZAKAT
Secara konsep, zakat merupakan rukun Islam yang keempat 2 , Zakat menjadi wajib bagi orang Islam yang mampu ( muzakki ) – yang dewasa ( baligh ), waras (beraqal), merdeka dan mempunyai harta yang cukup haul dan nisabnya (Yusuf Qardawi, 1996:96-105; Rif’at Abd Latif Masyhur, 2002:36-41; Mahmood Zuhdi Abd Majid 2003:51). Sedangkan orang yang berhak menerima manfaat darizakat disebut dengan mustahik . Hal ini didasarkan kepada firman Allah SWT yang artinya:
“Sesungguhnya sedekah-sedekah (zakat) itu hanyalah untuk orang- orang fakir, dan orang-orang miskin, dan amil-amil yang mengurusnya, dan orang-orang muallaf yang dijinakkan hatinya, dan untuk hamba- hamba yang hendak memerdekakan dirinya, dan orang-orang yang berhutang, dan untuk (dibelanjakan pada) jalan Allah, dan orang- orang musafir (yang keputusan) dalam perjalanan. (Ketetapan hukum yang demikian itu ialah) sebagai satu ketetapan (yang datangnya) daripada Allah. Dan (ingatlah) Allah Maha Mengetahui, lagi Maha Bijaksana” (At-Taubah 9:60).
2 Empat lagi rukun Islam ialah mengucap dua kalimah syhahadah, sembahyang lima waktu sehari semalam, berpuasa di bulan Ramadan, dan mengerjakan haji di Baitullah.
392 Mengatasi Kemiskinan Melalui Zakat di Malaysia.....
Sebagaimana tergambar dalam firman di atas, ada delapan golongan yang berhak menerima zakat, sedangkan yang terkait dengan kemiskinan, hanya dua golongan saja, yakni golongan fakir dan miskin. Oleh karena itu, dana zakat yang dapat digunakan untuk mengurus kemiskinan hanyalah dua perdelapan (2/8) saja. Keadaan ini tidak menjadi masalah sekiranya memakai pendapat Imam Malik dan Abu Hanifah yang tidak mewajibkan pembahagian zakat secara samarata kepada kelapan-lapan golongan penerima zakat tersebut. Tetapi jika dipakai pendapat Imam Syafi’i, Ikrimah, Umar bin Abdul Aziz, az-Zuhri dan Daud yang mewajibkan zakat dibagikan secara rata kepada kedelapan- golongan penerima zakat, maka dana zakat yang dapat digunakan untuk mengurus kemiskinan hanyalah dua perlapan sahaja 3 .
Berdasarkan sifat zakat di atas, dapat dirumuskan tiga realitas penting. Pertama, zakat hanya melibatkan sebahagian umat Islam, yakni muzakki dan mustahik yang layak saja. Kedua, dana zakat yang dikumpul -  jika mengikut Imam Syafi’i, Ikrimah, Umar bin Abdul Aziz, az-Zuhri dan Daud - hanya dua perlapan (2/8) sahaja yang boleh diperuntukkan untuk mengurus kemiskinan. Walau pun Yusuf Qardhawi (1996:670-672) berpendapat bahwa penyaluran zakat harus mengutamakan asnaf fakir dan miskin, namun dalam realitas sosio-ekonomi dan politik, asnaf-asnaf lain juga tidak boleh diabaikan. Ketiga, berdasarkan dua realitas ini, zakat sebenarnya tidak bertanggungjawab sepenuhnya untuk mengurus kemiskinan. Zakat bukan hanya untuk fakir dan miskin saja. Terdapat enam lagi asnaf lain yang menjadi tanggung jawab zakat. Menurut penulis, sebenarnya, yang bertanggungjawab penuh untuk mengurus kemiskinan ini ialah
3 Untuk perbincangan lanjut tentang perbezaan pendapat ini, lihat Yusuf Qardawi (1996:664-672). Berdasarkan kepada penelitian ke atas pendapat, penegasan dan pentarjihan para ulamak sebelumnya, Yusuf Qardawi (1996:670-672) menyimpulkan bahawa zakat tidak semestinya diagihkan secara samarata kepada kelapan-lapan penerima zakat, malah zakat disarankan pertamanya disasarkan kepada golongan fakir dan miskin untuk memberi kecukupan kepada mereka.
Media Syariah, Vol. XVI No. 2  Desember 2014
negara. Zakat hanya bertanggungjawab secara komplimentari untuk meringankan tanggungjawab negara saja.
Selain itu, jumlah pungutan zakat sekarang masih jauh lebih kecil berbanding keuangan negara. Sebagaimana digambarkan dalam table 1, jumlah pungutan zakat di seluruh Malaysia dalam tahun 2009 misalnya hanya 0.00058 peratus daripada jumlah budget negara. Walau pun 33.63 peratus daripada zakat yang dipungut ini disalurkan kepada asnaf fakir dan miskin - dan penyaluran ini merupakan 19.73 peratus daripada budget negara untuk fakir dan miskin - namun ia masih merupakan sesuatu yang belum menjanjikan. Dalam tahun 2009 tersebut, tingkat kemiskinan di Malaysia masih berjumlah 3.8 peratus. Tingkat kemiskinan ini dilaporkan menurun menjadi 1.7 peratus dalam tahun 2012, dengan jumlah kemiskinan menurun dari 52.7%, yakni daripada 228,400 dalam tahun 2009 menjadi 108,000 dalam tahun 2012 (Department of Statistics Malaysia, 2014).
Namun begitu, Sejauhman zakat berperan dalam penurunan tingkat kemiskinan? hal ini yang tidak diketahui. Hanya saja, hasil kajian di Negeri Sembilan telah mendapati bahwa zakat di negeri tersebut telah mampu mengeluarkan sejumlah 6.08 peratus (14 orang) daripada 181 orang responden yang dikategorikan sebagai miskin. Walau bagaimanapun, kajian yang sama juga mendapati bahawa 73.9 peratus daripada responden menyatakan bahwa bantuan kewangan zakat tidak membantu biaya hidup mereka. Hanya 26.1% saja yang menyatakan zakat ini membantu kehidupan mereka (Patmawati binti Haji Ibrahim dan Rahisam bin Ramli, 2010:109-110).
Tidak dapat dinafikan bahwa zakat sedikit banyak dapat membantu negara dalam mengurangi kemiskinan. Banyak kajian telah membuktikan hal ini. Jehle (1994) dan Abdul Quddus Suhaib (2009) di Pakistan, Hisham H. Abdelbaki (2013) di Bahrain, Irawan Febianto, Arimbi Mardilla Ashany, dan Asrul Kautsar (2011) di Bandung (Indonesia), Hairunnizam Wahid, Sanep Ahmad dan Mohd Ali Mohd Nor (2004) di Malaysia, Fuadah Johari (2003) di Melaka
(Malaysia), Patmawati Ibrahim (2008) di Selangor (Malaysia), dan Nur Hafizah Mohamad dan Shafinah Rahim (2012) di Sarawak (Malaysia). Meskipun demikian, pada saat yang sama, terdapat juga kajian yang menyattakan bahwa zakat di Malaysia masih belum mampu mengatasi masalah kemiskinan kerana pelbagai masalah. Mohd Rodzi Embong, Roshaiza Taha dan Mohd Nazli Mohd Nor (2013:149) umpamanya menonjolkan masalah tidak ada laporan tentang zakat yang tidak disalurkan, Othman dan Noor (2012) pula menyatakan ketidaktepatan data asas asnaf , birokrasi, ketidakmampuan mengenal pasti mereka yang berpotensi menjadi asnaf , kejahilan asnaf, sikap amil , dan jarak geografi asnaf . Farah Aida Ahmad Nadzri, Rashidah Abd Rahman dan Normah Omar (2012:71) pula menonjolkan tidak efektifnya penyaluran zakat kepada asnaf yang layak dan tidak transparansinya institusi-institusi zakat.
Media Syariah, Vol. XVI No. 2  Desember 2014
Table 1: S tatistik Alokasi B elanja N egara M
alaysia dan B elanja Z akat kepada F akir M iskin Tahun B ajet N egara
Z akat N egara S elur uh N egeri
B ajet N egara vs Z akat N egara U ntuk F akir dan M iskin Jumlah B ajet M alaysia B ajet U ntuk  Fakir M iskin Peratus Jumlah P ungutan Z akat Jumlah A gihan Z akat kepada  F akir dan  M iskin Peratus Peratus  Pungutan Z akat / B ajet N egara
Peratus A gihan Z akat F akir M iskin / B ajet N egara U ntuk Fakir M iskin 2014 RM 264.2 bilion (RM264200000 juta) a RM 4779 juta a 0.0018 n.d n.d n.d n.d n.d 2009 RM 207.9 bilion (RM207900000 juta) b RM 2040 juta b 0.00098 RM 1, 196, 871, 798. 60 (RM 1 196.87 juta) c RM 402, 526, 704. 31 (RM 402.53 juta) c 33.63 0.00058 19.73 Sumber diolah daripada: a Belanjawan N egara M alaysia 2014 b Belanjawan N egara M alaysia 2009 c Statistik K utipan dan Agihan Z akat N egeri-negeri Tahun 2009 dalam Laporan M ajlis Agama W ilayah P ersekutuan 2009 n.d D ata tidak diper oleh
396 Mengatasi Kemiskinan Melalui Zakat di Malaysia.....
Data ini menunjukkan bahwa zakat telah banyak berperan da;am penyelesaian masalah kemiskinan, tetapi pada masa yang sama juga perlu mengatasi beberapa lagi masalah yang lainnya. Walaupun zakat dalam beberapa kajian dibuktikan telah sedikit banyak dapat mengurus kemiskinan, namun sifat komplimentari zakat itu tetap tidak berubah. Zakat hanya bertanggungjawab membantu negara mengatasi masalah kemiskinan, tetapi tanggungjawab induk yang lebih besar tetap terletak kepada negara itu sendiri.
Sebenarnya, usaha memantapkan sifat komplimentari zakat dalam mengurus kemiskinan ini juga ada hubungan dengan tanggungjawab negara. Malah ada penulis yang berpendirian bahwa pungutan, penyaluran dan perundangan zakat itu sendiri adalah di bawah tanggungjawab negara (M. Kabir Hassan dan Juanyed Masrur Khan, 2007:10-11; Dimas Bagus Wiranata Kusuma dan Raditya Sukmana, 2010:417). Institusi zakat dirasakan patut diletakkan di bawah tanggungjawab negara atau setidak-tidaknya di bawah badan administrasi yang dilantik negara (Lubis, Yaacob, dan Omar (2011). Tanpa program sosio-ekonomi negara yang mempunyai sumber pendapatan utama, pengentasan kemiskinan melalui zakat semata- mata dipercayai tidak mungkin terhasil (Farah Aida Ahmad Nadzri, Rashidah Abd Rahman dan Normah Omar (2012:70-71). Zakat diyakini dapat menjadi sumber dana penting bagi pembangunan ekonomi (Rif’at Abd Latif Masyhur, 2002:343-344) hanya sekiranya negara dapat menggunakan peruntukan dana publik bagi menyediakan prasarana untuk aktivitas ekonomi dan mendorong insentif yang cukup untuk individu terlibat dalam pembangunan (Hatem El- Karanshawy, 1996:40).
Namun begitu, walau pun banyak negara besar kemungkinan telah melakukan kebijakan ini, namun kebanyakannya dilakukan secara tidak langsung. Hal ini tidak ada di negara yang dengan jelas menyatakan penggunaan dana public untuk memperbanyakkan muzakki, sedangkan jumlah  itu sendiri menentukan banyak sedikitnya pungutan zakat, tidak seperti pernyataan jelas tentang penggunaan
Media Syariah, Vol. XVI No. 2  Desember 2014
dana publik untuk memperbanyakkan pengusaha. Dalam budget 2014 Malaysia misalnya, sejumlah RM50 juta telah dialokasikan untuk menumbuhkan Pusat Inovasi dan Kreativiti Global Malaysia (MaGIC, Malaysian Global Innovation and Creativity Centre ) sebagai pusat ( one-stop centre ) bagi memperkasakan usahawan ( Malay Mail Online , 2013, 26 Oktober). Tetapi bagi memperbanyakkan muzakki , tidak ada alokasi dana dan perancangan yang langsung. Para penyusun anggaran beralasan bahwa dengan meningkatnya pengusaha, khususnya pengusaha Islam yang sukses, maka secara otomatik akan meningkatlah jumlah muzakki . Ia lebih berbentuk secara tidak langsung daripada secara langsung, walaupun secara logikanya, peningkatan jumlah pengusaha tidak pasti menjamin peningkatan jumlah muzakki . Meningkat tidaknya muzakki bergantung kepada keimanan dan kepatuhan keagamaan pengusaha – pengusaha tersebut.

## REALITAS STRUKTUR PENGELOLAAN ZAKAT
Sebenarnya tanggungjawab mengurus kemiskinan dan zakat itu adalah tanggungjawab negara, namun dalam realitas menunjukkan hal ini tidak terjadi. Dalam kebanyakan negara Islam, seperti di Malaysia, pengelolaan zakat terpisah daripada pengelolaan keuangan negara.
Baitul Mal yang berwenang dalam mengelola zakat di Malaysia hanya merupakan institusi tersendiri di bawah Majlis Agama Islam Negeri-Negeri. Situasi ini terjadi kerana Malaysia sebagai sebuah negara Persekutuan mengamalkan tiga lapisan kerajaan, iaitu kerajaan persekutuan, kerajaan negeri, dan kerajaan tempatan (Zakariah Abdul Rashid, 2003:59). Dalam ketiga-tiga lapisan ini, Baitul Mal tidak dilibatkan secara langsung. Baitul Mal dianggap sebagai institusi yang tergolong ke dalam hal-ehwal agama, dan hal-ehwal agama itu pula berada di bawah kuasa Sultan di negeri masing-masing. Oleh itu, Baitul Mal merupakan institusi yang terpisah daripada lembaga keuangan negeri itu sendiri, baik ditingkat negeri maupun lembaga keuangan negara keseluruhannya.
398 Mengatasi Kemiskinan Melalui Zakat di Malaysia.....
Dalam keadaan demikian, Baitul Mal tidak dapat melaksanakan peranannya dengan lengkap kerana tidak mempunyai kuasa sebuah kerajaan yang memiliki kuasa memerintah, memungut dan membelanjakan hasil negara (Zakariah Abdul Rashid, 2003:59). Di Malaysia, baik di level negeri-negeri atau level negara, belanja negeri– negeri dan negara tidak disesuaikan dengan Baitul Mal, dan begitu juga dengan pengelolaan zakat (Zakariah Abdul Rashid, 2003:60).
Sehingga, Menurut penulis zakat tidak menjadi bagian dari sebagai sumber ekonomi negara. Sebaliknya sumber zakat harus diambil dari kontrak jualbeli, kontrak-kontrak pemindahan, pengolahan sumber- sumber kekayaan, pengambilan upah, eksplorasi sumber alam dan menghidupkan tanah-tanah yang mati (lihat misalnya Hassan Ahmad, 2008:132-135). Selain itu, dalam mendiskusikan tentang bagaimana pembiayaan pembangunan dalam Islam, boleh dikatakan belum ada yang mengaitkannya dengan zakat (lihat misalnya M.A. Mannan, ed., 1996), tidak seperti usaha mengaitkan wakaf sebagai sumber pembiayaan pembangunan negara (Abdul Azim Islahi 1996; dan Murat Cizakca, 1996).
Situasi ini berbeda dengan  yang terjadi dalam sebuah negara Islam. Dalam sebuah negara Islam, Baitul Mal menjadi perbendaharan, khazanah kewangan, dan institusi kewangan dan harta yang terpenting dalam dasar fiskal dan dasar kewangan negara, malah boleh bertindak sebagai bank pusat yang berperanan ke atas sistem kewangan negara (Hailani Muji Tahir, 2007:86). Segala hasil, sama ada berbentuk harta khas negara seperti zakat, atau harta ‘am negara seperti fay’ , ghanima h, ma’adin (sumber dana dari hasil minyak dan gas), dan rikaz (harga karun atau berhala milik jahiliyah, atau harta percukaian negara seperti ( kharaj (cukai tanah), ‘usyur (perdagangan), jizyah (individu), sulh al-jizyah (perlindungan), dan lain-lain bentuk cukai kerajaan), atau harta kebajikan seperti wakaf, pewarisan, wasiat, nazar, kaffarat (denda), sedekah, luqatah (jumpaan) dan lain-lain), semuanya dikelola di bawah kewenangan Baitul Mal. Sehingga, zakat merupakan sumber pendapatan Baitul Mal yang paling penting (Hailani Muji Tahir,
1982). Zakat menjadi syarat asas dan fungsi utama kepada Baitul Mal sebelum Baitul Mal dapat memungut hasil daripada sumber- sumber lain (Zakariah Abdul Rashid, 2003:60-61, Saiful Azhar Rosly, 2003:87).
Pemisahan antara Baitul Mal (yang sumber utamanya adalah zakat) dengan lembaga keuangan negara ini sedikit sebanyak membentuk satu dikotomi dalam usaha mengurus kemiskinan di kebanyakan negara orang-orang Islam, termasuk Malaysia. Pengurusan zakat yang terletak di bawah tanggungjawab Baitul Mal di setiap negeri melakukan usaha mengurus kemiskinan secara tersendiri, tanpa ada usaha kolektif dengan negara secara terselaras. Malah, bagi penulis, fungsi dasar Baitul Mal itu sendiri adalah kurang patent. ((Zakariah Abdul Rashid, 2003:60). Keadaan ini mengakibatkan tumpang tindih fungsi, perancangan dan pelaksanaan hingga akhirnya berlaku pertindihan kumpulan sasaran dan mubazirnya sumber dan pengelolaannya. Dalam keadaan demikian, usaha meminimalisir kemiskinan menjadi tidak optimal.

## REALITI UKURAN KEMISKINAN
Satu lagi realitas yang sedang berlaku sekarang ialah tidak adanya standar  terkait ukuran kemiskinan yang akan menjadi subjek penerima dana zakat. Realitas ini juga berlaku dalam usaha menggunakan zakat untuk menghilangkan kemiskinan. Hampir semua pembicaraan dan usaha berkaitan dengan penggunaan zakat dalam mengatasi masalah kemiskinan terus menerus memakai ukuran konvensional yang terlalu tangible dan bersifat ethno sentrik-Barat.
Misalnya, Hairunnizam Wahid, Sanep Ahmad dan Mohd Ali Mohd Nor (2004) mengukur kemiskinan dengan kualitas hidup yang berasaskan kepada maksud kualitas hidup konvensional yang diformulasikan oleh Unit Perancang Ekonomi Malaysia (indikator- indikator yang terdiri daripada pengangkutan, perhubungan, kesihatan, pendidikan, perumahan dan penyertaan sosial, bekalan air
400 Mengatasi Kemiskinan Melalui Zakat di Malaysia.....
dan elektrik). Mereka malah menggunakan indikator penulis Barat Burnel dan Galster (1992) untuk mengesahkan keselarian definisi kualitas hidup yang mereka pakai (Muhammad Syukri Salleh 2011:2- 3).  Monowar Hossain (2005:2) pula mengukur kemiskinan dengan item konsumsi dan kekayaan yang boleh dilaburkan. M. Kabir Hassan dan Juanyed Masrur Khan (2007:7-8, 12-16) mengukur kemiskinan dengan pendidikan, pekerjaan, produktivitas, output, gaji, kepemilikan tanah, kepemilikan aset fiskal dan pemilikan keuangan. Sementara Patmawati Ibrahim (2008) mengukur kemiskinan dengan ketidakseimbangan jumlah pendapatan. Abdul Quddus Suhaib (2009) mengukur kemiskinan dengan keperluan asas (pendidikan, kesehatan, akses terhadap pelayanan publik, infrastruktur dan pengabdian). Dimas Bagus Wiranata Kusuma dan Raditya Sukmana (2010:414- 415, 431) mengukur kemiskinan dengan tahap kesejahteraan hidup yang ditentukan oleh pendidikan, konsumsi, simpanan, pelaburan, pendapatan dan faktor-faktor produksi seperti tanah, modal dan kepakaran. Irawan Febianto, Arimbi Mardilla Ashany, dan Asrul Kautsar (2011) mengukur kemiskinan dengan kecenderungan mengkonsumsi marginal ( marginal propensity to consume , MPC), kadar produksi pengeluar, dan baki simpanan pelanggan. Rose Abdullah (2012:73) mengukur kemiskinan dengan pekerjaan, gaji, dan konsumsi. Adel Sarea (2012) mengukur kemiskinan dengan pengagihan kekayaan dan pelaburan. Mohd Rodzi Embong, Roshaiza Taha dan Mohd Nazli Mohd Nor (2013:143) mengukur kemiskinan dengan pendapatan. Hisham H. Abdelbaki (2013) mengukur kemiskinan dengan jurang pendapatan, pengagihan pendapatan, kecenderungan mengkonsumsi marginal , dan keluaran dalam negara kasar. Isahaque Ali dan Zulkarnain A. Hatta (2014:64) pula mengukur kemiskinan dengan sistem keselamatan sosial dan ekonomi.
Ukuran-ukuran kemiskinan di atas jelas menggambarkan sifat tangibility yang tegar, tanpa menghubungkan langsung dengan unsur-unsur kerohanian yang ada dalam Islam. Ukuran-ukuran ini tidak mengambilkira misalnya tentang rezeki yang ditentukan
Allah SWT, barakah yang menentukan kecukupan keperluan yang berasaskan kepada nilai (bukan kepada kuantitas semata-mata), nafsu yang mendorong konsumsi, dan iman dan taqwa yang mengawal seluruh proses produksi dan konsumsi. Malah ada penulis, walaupun sedar tentang ukuran-ukuran kerohanian ini, namun sengaja mengenepikannya kerana mahu menumpukan kepada persoalan ekonomi semata-mata (lihat misalnya Habib Ahmed 2004:20).
Farah Aida Ahmad Nadzri, Rashidah Abd Rahman dan Normah Omar (2012:63) menguraikan tentang  ukuran kemiskinan secara Islam dengan menyandarkan ukuran kemiskinan kepada maqasid syariah . Atas sebab itu, Muhammad Syukri Salleh (2011, 2013a, 2013b) menonjolkan akan betapa perlunya mendefinisikan  dan menetapkanukuran kemiskinan secara Islam agar institusi Islam seperti zakat ini dapat berfungsi dengan sebaiknya, dengan mengetahui masalah kemiskinan dan menformulasikan remedinya secara tepat mengikut ajaran Islam. Jika realitas yang memakai ukuran tangible bersifat ethno sentrik-Barat di atas berterusan tanpa diubah, maka usaha mengurus kemiskinan dengan zakat tidak akan mencapai kejayaan sepenuhnya kerana kejayaan tersebut diukur dengan ukuran bersifat ethno-sentrik Barat, bukan ukuran bersifat Islami. Menggunakan institusi Islam seperti zakat untuk menyelesaikan masalah kemiskinan yang didefinisi dan diukur oleh indikator-indikator bukan Islami seperti definisi dan indikator-indikator ethno-sentrik Barat tersebut tentulah tidak munasabah sama sekali. Sepatutnya, definisi dan indikator-indikator kemiskinan itu berdasarkan konsep Islam. Dengan itu barulah zakat dapat berfungsi dengan mencapai kejayaan dengan ukuran-ukuran yang tepat mengikut Islam.

## PENUTUP
Dalam mengembangkann usaha dalam mengatasi kemiskinan melalui zakat, terdapat empat rumusan yang dapat dijadikan sebagai stnadar dalam merespon realitas yang didiskusikan di
402 Mengatasi Kemiskinan Melalui Zakat di Malaysia.....
Media Syariah, Vol. XVI No. 2  Desember 2014
atas. Pertama , zakat tidak melibatkan semua umat Islam, kecuali muzakki dan mustahik yang layak saja. Kedua , fungsi zakat dalam mengatasi kemiskinan terletak di bawah tanggungjawab negara, dan tanggungjawab zakat dalam pemberantasan kemiskinan hanya bersifat pelengkap saja. Ketiga , struktur pengelolaan zakat saat ini terletak di bawah Baitul Mal yang dipertanggungjawabkan kepada Majlis Agama Islam Negeri-Negeri, bukan kepada lembaga perbendaharan negara. Oleh itu pengelolaan zakat terpisah daripada pengelolaan keuangan negara dan juga terjadi pemisahan usaha dalam mengatasi kemiskinan melalui zakat dengan usaha mengurus kemiskinan melalui keuangan (fiscal) negara tersebut. Keempat , ukuran kemiskinan yang menjadi subjek penerima zakat itu sendiri tidak mengikut ukuran Islami, malah masih terikat dengan ukuran-ukuran berdasarkan pemikiran- pemikiran yang tidak Islami.
Dengan demikian,  maka pengelolaan pengentasan kemiskinan melalui zakat perlu menformulasikan satu kaedah yang lebih dinamik di tengah-tengah fenomena dimana zaka hanya bersifat komplimentari dan struktur pengelolaan zakat yang ada, dengan adanya ukuran- ukuran kemiskinan berdasarkan konsep Islami, maka zakat dapat berfungsi mengatasi kemiskinan dengan tepat menurut konsep maqashid syari’ah.

## BIBLIOGRAFI
Abdul Azim Islahi (1996). Provisions of Public Goods: Role of Voluntary Sector ( Waqf ) in Islamic History, dalam M.A. Mannan, ed., Financing Development in Islam , Seminar Proceedings Series No. 30, Jeddah, Saudi Arabia: Islamic Research and Training Institute (IRTI), Islamic Development Bank (IDB).
Abdullah Alwi Haji Hassan (2003). Konsep dan Peranan Baitulmal di Zaman Kegemilangan Islam, dalam Nik Mustapha Hj. Nik Hassan, ed., Ke Arah Pembangunan Baitulmal Kebangsaan, Kuala Lumpur: Institut Kefahaman Islam Malaysia (IKIM).
Abdul Quddus Suhaib (2009). Contribution of Zakat in the Social Development of Pakistan, Pakistan Journal of Social Sciences , Vol. 29, No. 2 (December), ms 313-334.
Media Syariah, Vol. XVI No. 2  Desember 2014
Adel Sarea (2012). Zakat as a Benchmark to Evaluate Economic Growth: An Alternative Approach, International Journal of Business and Social Sciences , Vol. 3, No. 18 (Speical Issue – September), ms. 242-245.
Burnel, J.D & Galster, G. (1992). “Quality of Life and Urban Size: An Empirical Note”, Urban Studies (29), 727-735.
Department of Statistics Malaysia (2014). Higher Household Income, Lower Poverty Rates, http://www.statistics.gov.my/portal/index.php?option=com_ content&view=article&id=2230&lang=en&Itemid=187, diakses pada 3 Ogos 2014.
Dimas Bagus Wiranata Kusuma dan Raditya Sukmana (2010). The Power of Zakah in Poverty Alleviation, kertaskerja dibentangkan di Seventh International Conference – The Tawhidi Epistemology: Zakat and Waqf Economy , Bangi, Malaysia.
Farah Aida Ahmad Nadzri, Rashidah Abd Rahma dan Normah Omar (2012). Zakat and Poverty Alleviation: Roles of Zakat Institutions in Malaysia, International Journal of Arts and Commerce, Vo.1, No.7, Disember, ms.
61-72.
Fuadah Johari (2003). Keberkesanan Zakat Dalam Mengatasi Masalah Kemiskinan Di Melaka. Disertasi Sarjana Syariah, Universiti Malaya.
Jehle, Geoffrey A. (1994). Zakat and Inequality: Some Evidence from Pakistan,
The Review of Income and Wealth , Series 40, Number 2, June.
Habib Ahmed (2004). Role of Zakah and Awqaf in Poverty Alleviation , Occasional Paper No. 8, Jeddah, Saudi Arabia: Islamic Research and Training Institute (IRTI), Islamic Development Bank (IDB).
Hailani Muji Tahir (1982). Baitul Mal – Institusi Kewangan Negara Islam dan Asas Belanjawan Negara , Kajang, Selangor: Al-Rahmaniah (Badan Dakwah dan Kebajikan Islam Malaysia).
Hairunnizam Wahid, Sanep Ahmad dan Mohd Ali Mohd Nor (2004). Kesan Bantuan Zakat Terhadap Kualiti Hidup Asnaf Fakir Miskin. The Journal of Muamalat and Islamic Finance Research , No.1 Vol.1, ms.151-166.
Hassan Ahmad, penyusun (2008). Institusi Islam , Kuantan, Pahang: Universiti Malaysia Pahang.
Hatem El-Karanshawy (1996). Financing Economic Development From an Islamic Perspective, dalam M.A. Mannan, ed., Financing Development in Islam , Seminar Proceedings Series No. 30, Jeddah, Saudi Arabia: Islamic Research and Training Institute (IRTI), Islamic Development Bank (IDB).
404 Mengatasi Kemiskinan Melalui Zakat di Malaysia.....
Media Syariah, Vol. XVI No. 2  Desember 2014
Hisham H. Abdelbaki (2013). The Impact of Zakat om Poverty and Income Inequaltiy in Bahrain , Review of Integrative Business and Economics , Vol. 2, No. 1, 133-154.
Irawan Febianto, Arimbi Mardilla Ashany, and Asrul Kautsar (2011). An analysis on the Impact of Zakah Programs in Poverty Alleviation: Case Study in Bandung, Indonesia, Proceedings of the Zakat International Conference 2011 , Bogor: World Zakat Forum, Bogor Agricultural Institute (IPB) and Ibnu Khaldun Islamic University, http://ssrn.com/abstract=1895109, diakses pada 4 Ogos 2014.
Isahaque Ali dan Zulkarnain A. Hatta (2014). Zakat as a Poverty Reduction Mechanis Among the Muslim Community: Case Study of Bangladesh, Malaysia and Indonesia, Asian Social Work and Policy Review , Vol. 8, ms.
59-70.
Lubis, M., Yaacob, N.I., dan Omar, Y. (2011). Enhancement of Zakat Distribution Management System: Case Study of Malaysia , Selangor, Malaysia: International Islamic University of Malaysia.
Mahmood Zuhdi Abd Majid (2003). Pengurusan Zakat , Kuala Lumpur: Dewan Bahasa dan Pustaka.
Malay Mail Online (2013, 26 Oktober). Budget 2014: Entrepreneurship and Connectivity Main Focus for Tech, http://www.themalaymailonline.com/ tech-gadgets/article/budget-2014-entrepreneur ship-and-connectivity- main-focus-for-tech, diakses pada 3 Ogos 2014.
M.A. Mannan, ed., (1996). Financing Development in Islam , Seminar Proceedings Series No. 30, Jeddah, Saudi Arabia: Islamic Research and Training Institute (IRTI), Islamic Development Bank (IDB).
M. Kabir Hassan dan Juanyed Masrur Khan (2007). Zakat, External Debt and Poverty Reduction Strategy in Bangladesh, Journal of Economic Cooperation , Vol. 28, No. 4, ms 1-38.
Mohd Rodzi Embong, Roshaiza Taha dan Mohd Nazli Mohd Nor (2013). Role of Zakat to Eradicate Poverty in Malaysia, Jurnal Pengurusan , Vol, 39, ms 141-150.
Monowar Hossain (2005). Zakat Based Poverty Eradication in Bangladesh: The Millennium Development Goal is Exceedable , Dhaka, Bangladesh: Institute of Hazrat Mohammad (SAW).
Muhammad Syukri Salleh (2011). Teras Transformasi Zakat, dalam Muhammad Syukri Salleh, Mohd Salleh Abdullah dan Zahri Hamat, eds., Transformasi Zakat: Dari Zakat Saradiri Kepada Zakat Produktif , Pulau Pinang: Pusat
Media Syariah, Vol. XVI No. 2  Desember 2014
Urus Zakat dan Pusat Kajian Pengurusan Pembangunan Islam (ISDEV), ms. 1 – 18.
Muhammad Syukri Salleh (2013a). Concepts in Islamic Economics Revisited: The Case of Poverty, kertaskerja yang dibentangkan di Workshop on Basic Concepts and Thoughts in Islamic Economics , anjuran ILKE Association of Science Culture Education, Association of Entrepreneurship and Business Ethics (IGIAD), dan Scientific Studies Association (ILEM), di Istanbul, Turki, 1-3 Mac, 2013.
Muhammad Syukri Salleh (2013b). Contemporary Vision  of Poverty And Islamic Strategy for Poverty Alleviation, kertaskerja yang dibentangkan di The Second International Forum of Sfax on Islamic Finance: Islamic Vision on the Alleviation of Poverty and Unemployment – Zakat, Waqf and Microfinance , anjuran Faculty of Economics and Management of Sfax dengan kerjasama Tunisian Association of Zakat and Tunisian Association of Islamic Economics, di Hotel Syphax Sfax, Tunisia, 27-29 Jun 2013.
Murat Cizakca (1996). The Relevance of the Ottoman Cash Waqfs ( Awqaf al-Nuqud ) for Modern Islamic Economics, dalam M.A. Mannan, ed., Financing Development in Islam , Seminar Proceedings Series No. 30, Jeddah, Saudi Arabia: Islamic Research and Training Institute (IRTI), Islamic Development Bank (IDB).
Nur Hafizah Mohamad dan Shafinah Rahim (2012). Role of Zakat in Reducing Poverty in Sarawak, FEB Working Paper Series No. 1203 , Kota Samarahan, Sarawak: Faculty of Economics and Business, Universiti Malaysia Sarawak (UNIMAS).
Othman, A. dan Noor, A.H.M. (2012). Role of Zakat in Minimizing Economic Inequalities Among Muslim: A Preliminary Study on Non-Recipients of Zakat Fund (NRZF), 3 rd International Conference on Business and Economic Research (3 rd ICBER 2012) Proceeding , Golden Flower Hotel, Bandung, Indonesia.
Patmawati Ibrahim (2008). Pembangunan Ekonomi Melalui Agihan Zakat:
Kajian Empirikal, Jurnal Syariah , Jilid 16 (2).
Patmawati binti Haji Ibrahim dan Rahisam bin Ramli (2010). Kesan Agihan Zakat Dalam Membasmi Kemiskinan dan Ketidakseimbangan Agihan Pendapatan di Negeri Sembilan, Prosiding Persidangan Kebangsaan Ekonomi Malaysia Ke V  2010 (PERKEM V) , Jilid 2, ms 104-113, anjuran Pusat Pengajian Ekonomi, Fakulti Ekonomi dan Pengurusan, Universiti Kebangsaan Malaysia, di Avillion Admiral Cove, Port Dickson Negeri Sembilan, 15-17 Oktober 2010.
406 Mengatasi Kemiskinan Melalui Zakat di Malaysia.....
Media Syariah, Vol. XVI No. 2  Desember 2014
Rif’at Abd Latif Masyhur (2002). Terjemahan Hj. Abu Mazaya al-Hafiz, Zakat Penjana Ekonomi Islam ( Al-Zakah – Al-Asas al-Syar’iy wa al-Tanmiy wa al- Tauzi’y ), Kuala Lumpur: Al-Hidayah Publishers.
Rose Abdullah (2012). Zakat Management in Brunei Darussalam: Funding the Economic Activities of the Poor , Negara Brunei Darussalam: Universiti Islam Sultan Sharif Ali.
Saiful Azhar Rosly (2003). Peranan Pembiayaan Baitulmal Dalam Pembangunan Ekonomi, dalam Nik Mustapha Hj. Nik Hassan, ed., Ke Arah Pembangunan Baitulmal Kebangsaan, Kuala Lumpur: Institut Kefahaman Islam Malaysia (IKIM).
Yusuf Qardawi (1996). Terjemahan Salman Harun, Didin Hafidhuddin dan Hasanuddin, Hukum Zakat – Studi Komparatif Mengenai Status dan Filsafat Zakat Berdasarkan Qur’an dan Hadis ( Fiqhuz Zakat ), Bandung, Indonesia: Penerbit Mizan, cetakan keempat.
Zakariah Abdul Rashid (2003). Baitulmal: konsep Asal dan Amalan Masa Kini, dalam Nik Mustapha Hj. Nik Hassan, ed., Ke Arah Pembangunan Baitulmal Kebangsaan, Kuala Lumpur: Institut Kefahaman Islam Malaysia (IKIM).